מריו גצה

מריו גצה (בגרמנית: Mario Götze; נולד ב-3 ביוני 1992 בממינגן שבגרמניה) הוא כדורגלן גרמני המשחק בעמדת הקשר ההתקפי באיינטרכט פרנקפורט ובנבחרת גרמניה. גצה בצעירותו היה נחשב לאחד הכישרונות הצעירים המובילים בכדורגל הגרמני בזכות יכולת ניהול המשחק שלו. מתיאס זאמר, המנהל הטכני של התאחדות הכדורגל הגרמני, כינה אותו "אחד הכישרונות הגדולים ביותר שצמחו פה מעולם", ובזכות משחקו היצירתי ושובה העין הוא קיבל את הכינוי "גציניו" (Götzinho). ב-2011 זכה בפרס נער הזהב, המחולק לכדורגלן הצעיר הטוב באירופה, של העיתון טוטוספורט האיטלקי. גם אחיו של מריו, פביאן ופליקס, הם שחקני כדורגל. הבקיע את שער הניצחון לטובת נבחרת גרמניה במשחק גמר מונדיאל 2014. גצה שיחק במחלקת הנוער של בורוסיה דורטמונד מאז גיל 9. את משחקו הראשון בבונדסליגה ערך ב-21 בנובמבר 2009 כבר בגיל 17 בתיקו 0:0 נגד מיינץ 05, כשנכנס כמחליף בדקה ה-88. במהלך העונה הבאה קודם גצה להרכב הפותח על ידי המאמן יורגן קלופ לאחר פציעתו של הכוכב היפני של הקבוצה, שינג'י קגאווה. גצה היה חלק חשוב במערך שהוביל את דורטמונד לאליפות, בעונה זו כאשר הבקיע 8 שערים ובישל 11 פעמים בכל המסגרות. בעונת 2011/2012 סבל מפציעה שהשביתה אותו לאורך זמן והוא שותף ב-14 משחקים בלבד, בהם הבקיע חמישה שערים. במרץ 2012 האריך את חוזהו בקבוצה בינתיים נוספות עד לשנת 2016. באפריל חזר לשחק לאחר החלמה מהפציעה. בסיום העונה היה שותף לזכייה של דורטמונד בדאבל - אליפות הבונדסליגה ובגביע. בדצמבר הבקיע שלישייה במסגרת הסיבוב השלישי של משחקי הגביע בניצחון 1:5 על הנובר 96. במרץ 2013 הבקיע שער ובישל שער נוסף בניצחון 0:3 על שחטאר דונצק, שהעלה את הקבוצה לרבע גמר ליגת האלופות. דורטמונד המשיכה להתקדם במפעל והגיע עד לגמר בו תמודדה מול באיירן מינכן. גצה, שנפצע במהלך משחק חצי הגמר מול ריאל מדריד, לא לקח חלק במשחק. הצלחתו של השחקן הצעיר הובילה להתעניינות גדולה מצד קבוצות שונות באירופה, ביניהן גם ריאל מדריד. הבחירה בבאיירן מינכן באה בעקבות רצונו של השחקן לשחק תחת פפ גוארדיאולה אותו העריץ. באפריל 2013 רכשה הקבוצה הגרמנית את כרטיס השחקן שלו תמורת סכום של 37 מיליון אירו, סכום שיא עבור שחקן גרמני באותו הזמן. מעברו עורר זעם רב בקרב אוהדי הקבוצה, שאף שרפו את חולצתו. ב-11 באוגוסט ערך את הופעתו הבכורה במדי הקבוצה במשחק ידידות נגד אלופת הונגריה גיורי בניצחון 4:1, כאשר נכנס מחליף בדקה ה-60 והבקיע שני שערים. כשבועיים לאחר מכן ערך את הופעת הבכורה בבאיירן במסגרת הליגה במשחק נגד נירנברג. ב-23 באוקטובר 2013 הבקיע את שערו הראשון בקבוצה במסגרת שלב הבתים בליגת האלופות נגד ויקטוריה פלזן בניצחון 5:0. במהלך העונה היה שותף לזכייה של הקבוצה בדאבל הגרמני, בסופר קאפ האירופי, בגביע העולם למועדונים 2013 והגיע לחצי גמר בליגת האלופות. הוא הבקיע 15 שערים ובישל 14 נוספים, אך למרות זאת לא הצליח להבטיח את מקומו בסגל הפותח של הקבוצה ובמשחקים רבים שותף כמחליף. בעונתו השנייה הבקיע מספר דומה של שערים, כולל שלושה משחקים שונים בהם הבקיע צמד. באוקטובר נכלל ברשימת 23 המועמדים הסופיים לפרס "כדור הזהב" של פיפ"א. במהלך חודש יולי התראיין סוכנו של גצה לעיתון הבילד ומתח ביקורת על היחס של גוארדיאולה לשחקן, יחס שלדבריו פגע בביטחונו העצמי. בעקבות הראיון זה גצה לביקורות מצד גורמים במועדון ומצד פרנץ בקנבאואר, נשיא הכבוד של המועדון ואף החלו שמועות על מעבר אפשרי לקבוצה אחרת. את עונת 2015/2016 פתח בצורה טובה, אך בתחילת אוקטובר נפצע בירך במהלך משחק של הנבחרת מול נבחרת אירלנד. בעקבות הפציעה לא שיחק כשלושה חודשים ובמהלך העונה שותף רק ב-21 משחקים בכל המסגרות. ב-21 ביולי 2016 הודיעה בורוסיה דורטמונד על חזרתו של גצה לקבוצה לאחר שחתם על חוזה ל-4 עונות. ב-19 בנובמבר 2016 בישל גצה לפייר אמריק אובאמייאנג את שער הניצחון במשחק הקלאסיקר מול באיירן מינכן קבוצתו הקודמת. באותה עונה, מיעט גצה לשחק, וב-27 בפברואר 2017 הודיעה בורוסיה דורטמונד כי גצה סובל מבעיית שרירים שגורמת להפרעה מטבולית, ושהוא ייעדר לתקופה בלתי ידועה. גצה חזר לשחק לאחר היעדרות של שבעה חודשים בניצחון 3–0 על וולפסבורג במחזור הראשון של עונת 18–2017, באותו משחק גצה בישל את אחד השערים. ב-23 במאי 2020, מנהל בורוסיה דורטמונד, מיכאל צורק, הצהיר כי גצה יעזוב את המועדון בסוף העונה, עונת 2019/2020. ב-6 באוקטובר 2020 חתם לשלוש שנים בפ.ס.וו. איינדהובן מליגת העל ההולנדית. ב-18 באוקטובר כבש שער בכורה בניצחון 0–3 של פ.ס.וו. על זוולה. ב-21 ביוני 2022 חזר גצה לגרמניה כשחתם לשלוש שנים באיינטרכט פרנקפורט. ב-5 באוגוסט ערך הופעת בכורה בקבוצה, בתבוסה 1–6 לבאיירן מינכן במחזור הפתיחה על עונת 2022/2023. ב-28 באוגוסט כבש שער בכורה בניצחון 3–4 על ורדר ברמן. גצה עלה לנבחרת הבוגרת לאחר ששיחק בשאר הנבחרות הצעירות. ערך את הופעתו הבכורה ב-17 בנובמבר 2010 נגד שוודיה, והפך לשחקן הגרמני הצעיר ביותר בתולדות הנבחרת. גצה הבקיע את שערו הבכורה ב-10 באוגוסט 2011 נגד ברזיל. השתתף ביורו 2012 ולקח חלק לראשונה במשחק רבע הגמר נגד יוון. במוקדמות מונדיאל 2014 הבקיע ארבעה שערים והעפיל עם נבחרתו לטורניר הגמר ונכלל בסגל הנבחרת למונדיאל 2014. הוא פתח בהרכב במשחק הפתיחה נגד נבחרת פורטוגל ובמשחק נגד גאנה, בו כבש שער. במשחקים הבאים ירד לספסל ומיעט לקבל דקות כמחליף. בגמר עלה כמחליף בדקה ה-88 של המשחק, שהלך להארכה ובדקה ה-113 של המשחק כבש את שער הניצחון שהעניק את התואר לנבחרת הגרמנית. נכלל בסגל נבחרת גרמניה לטורניר מונדיאל 2022. בורוסיה דורטמונד בונדסליגה (2): 2010/2011, 2011/2012 הגביע הגרמני (1): 2011/2012 הסופר קאפ הגרמני (1): 2019 ליגת האלופות: סגנות 2012/2013 באיירן מינכן בונדסליגה (3): 2013/2014, 2014/2015, 2015/2016 הגביע הגרמני (2): 2013/2014, 2015/16 הסופר קאפ האירופי: (1): 2013 גביע העולם למועדונים: (1): 2013 נבחרת גרמניה אליפות אירופה עד גיל 17 (1): 2009 גביע העולם: 2014 פ.ס.וו. איינדהובן מגן יוהאן קרויף: 2021 הגביע ההולנדי: 2021/2022 מדליית פריץ ואלטר מזהב: 2009 (בקטגוריית עד גיל 17) מדליית פריץ ואלטר מזהב: 2010 (בקטגוריית עד גיל 18) פרס נער הזהב: 2011 השחקן המצטיין בגמר גביע העולם: 2014 מדיה וקבצים בנושא מריו גצה בוויקישיתוף אתר האינטרנט הרשמי של מריו גצה (בגרמנית ובאנגלית) מריו גצה, ברשת החברתית פייסבוק מריו גצה, ברשת החברתית אקס (טוויטר) מריו גצה, ברשת החברתית אינסטגרם מריו גצה, ברשת החברתית טיקטוק מריו גצה, באתר Transfermarkt מריו גצה, באתר Fussballdaten.de (בגרמנית) מריו גצה, באתר Soccerway מריו גצה, באתר BDFutbol מריו גצה, באתר WorldFootball.net מריו גצה, באתר National Football Teams מריו גצה, באתר FootballDatabase.eu מיכאל יוכין‏, לגרמנים הוא מזכיר את מסי, באתר וואלה, 2 בספטמבר 2011 דורטמונד: "גצה לא יעבור גם תמורת שדה נפט", באתר ynet, 9 במאי 2011 Matthias Sammer Praises Borussia Dortmund's German Wunderkind Mario Goetze באתר goal.com מריו גצה חתם בבורוסיה דורטמונד עד 2016, באתר ynet, 27 במרץ 2012 גביע גרמני: דורטמונד ברבע הגמר אחרי 1:5 על האנובר, באתר וואלה, 19 בדצמבר 2012 ליגת האלופות: דורטמונד ברבע הגמר אחרי 0:3 על שחטאר, באתר וואלה, 5 במרץ 2013 דורטמונד: גצה נפצע בשריר הירך, בספק לגמר האלופות, באתר וואלה, 30 באפריל 2013 תומר יצחק‏, אחד בפפ ואחד בלב: על המעבר של מריו גצה מדורטמונד לבאיירן, באתר וואלה, 30 באפריל 2013 דורטמונד אישרה: מריו גצה עובר לבאיירן עבור 37 מיליון אירו, באתר גלובס, 23 באפריל 2013 השיא נשבר בהמשך השנה עם מעברו של מאסוט אוזיל לקבוצת ארסנל תמורת 50 מיליון אירו צפו: אוהדים שורפים חולצה של מריו גצה, באתר וואלה, 24 באפריל 2013 Mario Gotze scores twice on debut, Espnfc.com, 11 August 2013 ליגת האלופות: רביעייה לזלאטן, 1:2 לריאל על יובנטוס, באתר וואלה, 23 באוקטובר 2013 פורסמו שמות 23 המועמדים לתואר כדורגלן השנה: שישה נציגים לגרמניה, באתר וואלה, 28 באוקטובר 2014 בבאיירן זועמים על גצה: "הוא חייב להתבגר, שייקח את עצמו בידיים", באתר וואלה, 7 ביולי 2015 גצה ייעדר 10-12 שבועות, בנזמה 3 שבועות, אגוארו מחוץ לדרבי?, באתר וואלה, 9 באוקטובר 2015 דורטמונד רכשה את מריו גצה מבאיירן מינכן, יחתום לארבע שנים, באתר וואלה, 21 ביולי 2016 Borussia Dortmund: 'Gotze is leaving' | Football Italia, www.football-italia.net רשמית: מריו גצה הצטרף לערן זהבי באיינדהובן, באתר ONE‏, 6 באוקטובר 2020 Mario Götze wird ein Adlerträger, Eintracht Frankfurt (בגרמנית) גאנה וגרמניה סיימו ב-2:2 ענק, באתר וואלה, 21 ביוני 2014 נבחרת גרמניה זכתה באליפות העולם אחרי 0:1 על ארגנטינה, באתר וואלה, 14 ביולי 2014 Flick beruft Moukoko, Füllkrug und Götze in WM-Kader באתר הרשמי של פדרציית הכדורגל הגרמנית, 10 בנובמבר 2022 (בגרמנית)